CELEX: 22013D0013
Language: hu
Date: 2013-02-01 00:00:00
Title: Az EGT Vegyes Bizottság 13/2013 határozata ( 2013. február 1. ) az Európai Gazdasági Térségről szóló megállapodás IV. mellékletének (Energia) és XXI. mellékletének (Statisztika) módosításáról

30.5.2013   
            
            
               HU
            
            
               Az Európai Unió Hivatalos Lapja
            
            
               L 144/18
            
         AZ EGT VEGYES BIZOTTSÁG 13/2013 HATÁROZATA
   (2013. február 1.)
   az Európai Gazdasági Térségről szóló megállapodás IV. mellékletének (Energia) és XXI. mellékletének (Statisztika) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról szóló, 2008. október 22-i 2008/92/EK európai parlamenti és tanácsi irányelvet (1) bele kell foglalni az EGT-megállapodásba.
            
         
               (2)
            
            
               A 2008/92/EK irányelv hatályon kívül helyezi az EGT-megállapodásba foglalt 90/377/EGK tanácsi irányelvet (2), amelyet ezért el kell hagyni az EGT-megállapodásból.
            
         
               (3)
            
            
               Az EGT-megállapodás IV. és XXI. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás IV. mellékletének 7. pontja (90/377/EGK tanácsi irányelv) helyébe a következő szöveg lép:
   
      „32008 L 0092: az Európai Parlament és a Tanács 2008. október 22-i 2008/92/EK irányelve az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról (HL L 298., 2008.11.7., 9. o.) (3).
   
   2. cikk
   Az EGT-megállapodás XXI. mellékletének 26. pontja (90/377/EGK tanácsi irányelv) helyébe a következő szöveg lép:
   
      „32008 L 0092: az Európai Parlament és a Tanács 2008. október 22-i 2008/92/EK irányelve az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról (HL L 298., 2008.11.7., 9. o.).
      Az irányelv rendelkezései e megállapodás alkalmazásában a következő kiigazítással értendők:
      Liechtenstein mentesül az ezen irányelvben meghatározott kötelezettségek alól, kivéve a villamos energia esetében az IC ipari végfelhasználói csoportra, a gáz esetében pedig az I3 ipari végfelhasználói csoportra vonatkozó ipari árak adatainak szolgáltatására irányuló kötelezettséget. Ezen adatok (három árszint: adók nélküli; héa és egyéb adók nélküli; valamint héát és egyéb adókat tartalmazó ár) szolgáltatása félévente, a referencia-időszak utáni két hónapon belül történik, az Eurostat által rendelkezésre bocsátott megfelelő kérdőívek használatával.”
   
   3. cikk
   A 2008/92/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2013. február 2-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (4).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. február 1-jén.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 298., 2008.11.7., 9. o.
   
      (2)  HL L 185., 1990.7.17., 16. o.
   
      (3)  Itt csupán tájékoztató jelleggel szerepel; az alkalmazását illetően lásd a statisztikáról szóló XXI. mellékletet.”
   
      (4)  Alkotmányos követelmények fennállását jelezték.